cyanic-selkie/wikianc huggingface dataset:
Χριστιανός Έμπερχαρντ της Ανατολικής Φρισίας
Βιογραφία
Πριν αναλάβει τα καθήκοντά του, ο Έμπερχαρντ πέρασε πολύ χρόνο στο εξωτερικό. Σε αντίθεση με ορισμένα άλλα μέλη της οικογένειας Σίρκσενα, είχε λίγες μόνο διαφωνίες με τη Συνέλευση των ευγενών της Ανατολικής Φρισίας. Ανέλαβε τη διακυβέρνηση το 1690 από τη μητέρα του, η οποία διοικούσε τη χώρα μέχρι τότε ως επίτροπος και ήταν κηδεμόνας του. Αυτός διευθέτησε γρήγορα κάποιες διαφωνίες με τους ευγενείς, εδραιώνοντας την ειρήνη, πρέγμα που του επέφερε το παρωνύμιο «ο ειρηνικός».
Ο Χριστιανός-Έμπερχαρντ ήταν ασθενής από την παιδική του ηλικία και συνοδευόταν στα ταξίδια του από τον προσωπικό του γιατρό, τον Έμπερχαρντ Μπάκμαϊστερ. Ο Χριστιανός-Έμπερχαρντ απεβίωσε το 1708, σε νεαρή ηλικία, όπως πολλοί των Σίρκσενα. Τον διαδέχθηκε ο δευτερότοκος γιος του Γεώργιος-Αλβέρτος.
Οικογένεια
Νυμφεύτηκε την Εμπερχαρντίνα-Σοφία του Έτινγκεν-Έτινγκεν (16 Αυγούστου 1666 - στις 30 Οκτωβρίου 1700), κόρη του Aλβέρτου-Ερνέστου Α΄ του Έτινγκεν-Έτινγκεν. Το ζευγάρι είχε τα ακόλουθα παιδιά:
Μετά το τέλος της πρώτης του συζύγου το 1701, ο Χριστιανός-Έμπερχαρντ έκανε δεύτερο γάμο, με την Άννα-Γιουλιάνα του Κλάιναου, κυρία του Σάντχορστ (1674-1727) και είχε τέκνο:
Παραπομπές σε πηγές
Κατηγορία:Οίκος των Σίρκσενα
Κάμειρος
Η Κάμειρος, ή Κάμιρος, είναι μια από τις αρχαίες πόλεις στο νησί της Ρόδου, στα Δωδεκάνησα. Βρίσκεται στη βορειοδυτική ακτή του νησιού, τέσσερα χιλιόμετρα δυτικά του χωριού Καλαβάρδα. Η Κάμειρος είναι μία από τις τρεις αρχαίες πόλεις της αρχαίας Ρόδου, μαζί με την Ιαλυσό και την Λίνδο. Διατέλεσε επίσης, μέλος της Δωρικής Εξάπολης.
Ιστορία
Κατά τη διάρκεια της προϊστορικής περιόδου, η περιοχή είχε κατοικηθεί από Μυκηναίους και υπάρχουν ίχνη κατοίκησης στο νεκροταφείο θαλαμοειδών τάφων του χωριού Kαλαβάρδα, (Ύστερη Εποχή του Χαλκού I, II, IIIA2- IIIC1), μεταξύ του 1370-1070 π.Χ και μεταγενέστερα, μεταξύ του 900 π.Χ και 850 π.Χ. Η ίδια η πόλη ιδρύθηκε από τους Δωριείς. Τα θεμέλια του ναού τοποθετήθηκαν ήδη από τον όγδοο αιώνα π.Χ. Ο σεισμός του 226 π.Χ., ο οποίος γκρέμισε τον περίφημο Κολοσσό της Ρόδου κατέστρεψε επίσης την πόλη και το ναό της Καμείρου, ενώ ο σεισμός του 142 π.Χ. την κατέστρεψε για δεύτερη φορά. Στους κλασικούς χρόνους, η Kάμειρος, όπως και οι δύο άλλες πόλεις-κράτη του νησιού, συμμετέχει στην Α’ Αθηναϊκή Συμμαχία. Το 412 π.Χ. κατά τη διάρκεια του Πελοποννησιακού πολέμου (431-404 π.X.), αποβιβάζεται στις ακτές της, μαζί με τον Σπαρτιατικό στόλο, ο Iαλύσιος Δωριεύς ο Ρόδιος, γιος του περίφημου ολυμπιονίκη Διαγόρα, και πείθει τους κατοίκους να ενωθούν σε ενιαίο κράτος. Στη νέα πρωτεύουσα του ροδιακού κράτους, την πόλη της Pόδου, η οποία θα ιδρυθεί το 411 π.Χ., με συνοικισμό κατοίκων και από τις τρεις παλαιές πόλεις-κράτη, θα μεταφερθεί στο εξής το κέντρο της πολιτικής, οικονομικής και πολιτιστικής ζωής. Οι παλαιότερες πόλεις, όμως δεν έπαψαν να κατοικούνται, όπως έδειξε το παράδειγμα της Kαμείρου, η οποία ανοικοδομήθηκε σε ευρεία έκταση μετά τον μεγάλο σεισμό του 226 π.Χ. Σύμφωνα με την αρχαιολόγο Βασιλική Πατσιαδά: «Επισκευές, κυρίως στην αγορά και στις οικίες, έγιναν και μετά τον δεύτερο σεισμό, ενώ τα νεώτερα κτηριακά λείψανα χρονολογούνται στην ύστερη αρχαιότητα. Στον αρχαιολογικό χώρο σώζονται επίσης τα ερείπια της ελληνιστικής/ρωμαϊκής πόλης της Καμείρου. Όταν ανακαλύφθηκαν σε ανασκαφές του 19ου αιώνα και κυρίως κατά την περίοδο της Ιταλοκρατίας (1912-1943) του νησιού». Η Κάμειρος άρχισε να παρακμάζει και εξαφανίστηκε σταδιακά ως πόλη, περίπου από τον 2ο αιώνα, πιθανόν και εξαιτίας του σεισμού του 155 μ.Χ. Κατά την διάρκεια της Τουρκοκρατίας, εκεί όπου σήμερα βρίσκεται ο αρχαιολογικός χώρος της Καμείρου, υπήρχαν μόνο χωράφια. Η τοποθεσία ωστόσο λεγόταν «Κάμπιρος», τοπωνύμιο που προκάλεσε την περιέργεια των αρχαιολόγων της ανασκαφικής περιόδου μεταξύ 1852 και 1864.
Αρχιτεκτονική
Είναι μια από τις αρχαιότερες οικίσημες περιοχές, του οποίου το αρχιτεκτονικό σχέδιό μπορούμε να δούμε όπως ήταν τότε. Η αρχαία αυτή πόλη, η οποία ήκμασε κατά την Aρχαϊκή εποχή (680-480 π.Χ) ήταν χτισμένη σε τρία επίπεδα:
Η Ακρόπολη
Στην κορυφή του λόφου ήταν η Ακρόπολη, η οποία περιλαμβάνει το συγκρότημα του ναού της Αθηνάς Καμειρίας και τη Στοά. Έχει δεξαμενή νερού για 600 κυβικά νερό, αρκετό για 400 οικογένειες και φτιάχτηκε τον 6ο αιώνα π.Χ. Αργότερα, η στοά χτίστηκε πάνω από τον ταμιευτήρα και αποτελούνταν από δύο σειρές δωρικών κιόνων με χώρους για καταστήματα ή καταλύματα στο πίσω μέρος.
Το Μεσαίο επίπεδο
Ο κύριος οικισμός βρισκόταν κυρίως στο μεσαίο επίπεδο, που αποτελείται από ένα πλέγμα παράλληλων δρόμων και συγκροτήματα κατοικιών.
Το Κάτω επίπεδο
Στο κάτω επίπεδο βρίσκονται δωρικός ναός, πιθανόν του Πύθιου Απόλλωνα, η Κρήνη, με την Αγορά μπροστά και τον περίβολο με τους βωμούς, ο οποίος περιείχε αφιερώματα προς τις διάφορες θεότητες.
Ανασκαφές
thumb|left|Τυπογραφικό κόσμημα. thumb|right|Κεραμικός αγωγός. Η Ακρόπολη ανασκάφηκε από τον Ιταλό (Λεβαντίνο και Βρετανό) πρόξενο και αρχαιολόγο Άλφρεντ Μπιλιόττι (Sir Alfred Biliotti) και τον Γάλλο (Αλσατό) αρχαιολόγο, ζωγράφο και πρωτοπόρο της αρχαιολογικής φωτογραφίας Αύγουστο Σάλτσμαν (Auguste Salzmann), μεταξύ 1852 και 1864. Πολλά από τα ευρήματα από τις ανασκαφές τους σήμερα φυλάσσονται στο Βρετανικό Μουσείο, στο Λονδίνο. Το 1928 η Ιταλική Αρχαιολογική Σχολή ξεκίνησε μια συστηματική ανασκαφή της περιοχής, μαζί με εργασίες αποκατάστασης, που συνεχίστηκαν μέχρι το τέλος του Δευτέρου Παγκοσμίου Πολέμου.
Εξωτερικοί σύνδεσμοι
Κατηγορία:Πόλεις της αρχαίας Ρόδου Κατηγορία:Δωρική Εξάπολις
Ομαλό Κιλκίς
Το Ομαλό είναι ορεινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 515 μέτρα.
Γεωγραφία - Ιστορία
Το Ομαλό βρίσκεται στους ανατολικούς πρόποδες του όρους Πάικο, σε απόσταση 23 χλμ. ΝΔ. από το Πολύκαστρο (έδρα του Δήμου) και 9 χλμ. ΝΔ. από τη Γουμένισσα. Μέσα από το χωριό περνάει η επαρχιακή οδός Γουμένισσας - Γιαννιτσών. Θρησκευτικό αξιοθέατο της περιοχής είναι η Ιερά Μονή Αγίου Γεωργίου Ανύδρου η οποία ιδρύθηκε το 1991 στη θέση του παλιού χωριού Άνυδρο Παιονίας. Ο μεταβυζαντινός ναός του χωριού, ο Άγιος Γεώργιος ήταν το πρώτο καθολικό του μοναστηριού και έχει κτίσμα που έχει ανάγκη από ειδική κρατική προστασία γιατί "είναι τρίκλιτη Bασιλική του 19ου αιώνα και διατηρεί σε καλή κατάσταση αξιόλογα δείγματα ζωγραφικής και ξυλογλυπτικής τέχνης". Η παλιά ονομασία του Ομαλού είναι Ράμνα και έτσι αναφέρεται, μετά την απελευθέρωση, το 1918 στο ΦΕΚ 152Α - 09/07/1918 να προσαρτάται στην τότε κοινότητα Πέτγας (Πεντάλοφο). Το 1926 με το ΦΕΚ 401Α - 12/11/1926 μετονομάστηκε σε σε Ομαλό. Σύμφωνα με το σχέδιο Καλλικράτης, μαζί με το Πεντάλοφο αποτελούν την τοπική κοινότητα Πενταλόφου που ανήκει στη δημοτική ενότητα Γουμένισσας του Δήμου Παιονίας και σύμφωνα με την απογραφή του 2011 έχει πληθυσμό 121 κατοίκους.
Παραπομπές
Κατηγορία:Δήμος Παιονίας Κατηγορία:Χωριά του νομού Κιλκίς
Όλγκιερντ Κορολκιέβιτς
Ο Όλγκιερντ Γιαν Κορόλκιεβιτς είναι Πολωνός πρώην αθλητής της σκοποβολής και προπονητής.
Το 1969 στο Παγκόσμιο πρωτάθλημα του Σαν Σεμπαστιάν κέρδισε το αργυρό μετάλλιο στο ομαδικό σκιτ. Στο Ευρωπαϊκό πρωτάθλημα πήλινου στόχου κατέκτησε τέσσερα μετάλλια. Στο ατομικό σκιτ αναδείχθηκε δευτεραθλητής το 1967 στο Μπρνο. Επιπλέον, τρία συνεχόμενα χρόνια κέρδισε μετάλλια στο ομαδικό σκιτ: αργυρό το 1968 στο Ναμύρ, χάλκινο το 1969 στο Παρίσι, και αργυρό το 1970 στο Βουκουρέστι.
Ήταν αθλητής της ΖΚΣ Βαρσοβίας και αργότερα προπονητής σκιτ του ίδιου συλλόγου. Εκπαίδευσε επίσης την Ιταλική ομάδα του σκιτ την περίοδο 1966-1971.
Παραπομπές
Κατηγορία:Πολωνοί αθλητές της σκοποβολής Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου Κατηγορία:Κάτοχοι μεταλλίων του Παγκοσμίου Πρωταθλήματος Πήλινου Στόχου
Σωσίν
Το Σωσίν (γαλλικά: Saussines, οξιτανικά: Saucinas) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Σωσινουά (γαλλικά: Saussinois).
Παραπομπές
Κατηγορία:Κοινότητες του Ερώ
Κιμ Σέλστρεμ
Ο Κιμ Σέλστρεμ (Kim Mikael Källström, 24 Αυγούστου 1982) είναι Σουηδός ποδοσφαιριστής, ο οποίος αγωνίζεται στην Τζουργκάρντεν ενώ αγωνίστηκε και στην εθνική Σουηδίας επί 15 έτη.
Βιογραφία
Ο Σέλστρεμ γεννήθηκε στο Σάντβικεν της Σουηδίας στις 24 Αυγούστου 1982, από τον ποδοσφαιριστή Μίκαελ και την Αν Σέλστρεμ. Το 1986, εντάχθηκε στην τοπική ποδοσφαιρική ομάδα Σάντβικενς ΙΦ. Το 1989, η οικογένεια μετακόμισε στο προάστιο Πάρτιλε του Γκέτεμποργκ, όπου ο Σέλστρεμ ξεκίνησε να αγωνίζεται με την Πάρτιλε ΙΦ.
Πρώτα χρόνια
Η πρώτη επαγγελματική ομάδα του Σέλστρεμ στη Σουηδία ήταν η ΜΚ Χέκεν από το Γκέτεμποργκ, αλλά η ανάδειξη του ποδοσφαιρικού του ταλέντου ήρθε όταν μεταγράφηκε στην Ντιουργκάρντενς ΙΦ το 2002, με την οποία κατέκτησε τη Σουηδική Allsvenskan το 2002 και το 2003, καθώς και το εθνικό κύπελλο Svenska Cupen το 2002. Σκόραρε δύο φορές στους αγώνες της ομάδας του για το Κύπελλο ΟΥΕΦΑ απέναντι στις Σάμροκ Ρόβερς και ΦΚ Κοπεγχάγη. Στη διάρκεια της σεζόν 2002, ήταν ο κορυφαίος σκόρερ της Ντιουργκάρντενς και του πρωταθλήματος.
Ήταν μέλος της χρυσής γενιάς της Ντιουργκάρντες στις αρχές της δεκαετίας του 2000, μαζί με τους Αντρέας Ίσακσον, Γιόχαν Ελμάντερ, Λουάι Τσάνκο, Τόμπιας Χίσεν, και Μίκαελ Ντόρσιν.
thumb|250px|Ο Κιμ Σέλστρεμ απέναντι στον [[Κριστιάνο Ρονάλντο το 2011]]
Σταντ Ρενναί
Στη διάρκεια της μεταγραφικής περιόδου του Ιανουαρίου του 2004, ο Σέλστρεμ μεταγράφηκε στη γαλλική Σταντ Ρενναί
Ολιμπίκ Λυών
Τον Ιούνιο του 2006, υπέγραψε συμβόλαιο συνεργασίας με την Ολιμπίκ Λυών, κατακτώντας στο διάστημα της παρουσίας του εκεί, αρκετούς τίτλους με την ομάδα.
Σπαρτάκ Μόσχας
Στις 28 Ιουλίου 2012, ανακοινώθηκε η απόκτησή του από τη Σπαρτάκ Μόσχας έναντι ποσού ύψους €3 εκατομμυρίων και €600,000 υπό τη μορφή μπόνους.
Διεθνής Καριέρα
Ο Σέλστρεμ πραγματοποίησε το διεθνές ντεμπούτο του το 2001, σε έναν αγώνα με αντίπαλο τη Φινλανδία. Ήταν μέλος των σουηδικών αποστολών που έλαβαν μέρος στο Euro 2004, στο Παγκόσμιο Κύπελλο του 2006, στο Euro 2008 και το Euro 2012. Ήταν αυτός, επίσης, ο οποίος άνοιξε το σκορ στον αγώνα της ομάδας του με αντίπαλο την Ολλανδία, με τελικό αποτέλεσμα τη νίκη με σκορ 3-2, συνώνυμο της πρόκρισης της Σουηδίας για την τελική φάση του Euro 2012.
Στον αγώνα για τη φάση των ομίλων της προκριματικής φάσης του Παγκοσμίου Κυπέλλου του 2014 με αντίπαλο τη Γερμανία, ο Κιμ πέρασε στον αγωνιστικό χώρο ως αλλαγή στο 55ο λεπτό της αναμέτρησης, έχοντας συμμετοχή στα 3 από τα 4 τέρματα της απίστευτης ανατροπής της ομάδας του, από ένα σε βάρος της σκορ 4-0 στο 55ο λεπτό σε ένα τελικό αποτέλεσμα 4-4, με τη λήξη του αγώνα.
Αγωνιστικό στυλ
Ώντας ένας κεντρικός μέσος, ο οποίος μπορεί να αγωνιστεί επίσης στην αριστερή πτέρυγα της μεσαίας γραμμής σε ελεύθερο ρόλο, ο Σέλστρεμ μπορεί να συνεισφέρει τόσο στην ανάπτυξη του παιχνιδιού της ομάδας του, όσο και ως επιθετικός μέσος, προσφέροντας λύσεις στην επιθετική γραμμή. Είναι επίσης γνωστός για το πολύ καλό αριστερό του πόδι στις εκτελέσεις στημένων φάσεων.
Παραπομπές
Κατηγορία:Σουηδοί ποδοσφαιριστές Κατηγορία:Ποδοσφαιριστές Σταντ Ρενναί Κατηγορία:Ποδοσφαιριστές Ολιμπίκ Λιονναί Κατηγορία:Ποδοσφαιριστές Σπαρτάκ Μόσχας Κατηγορία:Μέσοι ποδοσφαιριστές Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Γιουργκόρντεν ΙΦ Κατηγορία:Ποδοσφαιριστές ΜΚ Χέκεν Κατηγορία:Ποδοσφαιριστές Εθνικής Σουηδίας Κατηγορία:Ποδοσφαιριστές Εθνικής Σουηδίας Κ21 Κατηγορία:Ποδοσφαιριστές Εθνικής Σουηδίας Κ18 Κατηγορία:Ποδοσφαιριστές Εθνικής Σουηδίας Κ17 Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ποδοσφαιριστές Γκρασχόπερς Ζυρίχης Κατηγορία:Ποδοσφαιριστές Άρσεναλ Κατηγορία:Σουηδοί ποδοσφαιριστές στο εξωτερικό Κατηγορία:FIFA Century Club
Αμφιθέα (μυθολογία)
Αμφιθέα είναι γυναικείο αρχαίο ελληνικό όνομα. Αναφέρεται σε αρκετές γυναίκες από τη μυθολογία της αρχαίας Ελλάδας:
Παραπομπές
Κατηγορία:Πρόσωπα της ελληνικής μυθολογίας
Φράγκο Κομορών
Το φράγκο (στα γαλλικά: franc comorien, αραβικά: فرنك قمري) είναι το νόμισμα στα νησιά Κομόρες, που αποτελούν ανεξάρτητο κράτος από το 1975. Υποδιαιρούνται σε 100 σαντίμ (centimes), παρ' όλο το γεγονός ότι δε χρησιμοποιούνται πλέον τα σαντίμ. Ο κωδικός (ISO 4217 του φράγκου Κομόρων είναι το KMF.
Ιστορία
Έπειτα από την ανακήρυξη των Κομόρων σε γαλλικό προτεκτοράτο, το 1886, το γαλλικό φράγκο έγινε νόμισμα των νησιών. Το 1891, ο Σουλτάνος Σαΐντ Αλί του Ανζουάν κατασκεύασε κέρματα, σε αξία σαντίμ και φράγκων, τα οποία κυκλοφόρησαν από κοινού με το γαλλικό νόμισμα. Το 1912 οι Κομόρες έγιναν επαρχία της Μαδαγασκάρης, η οποία ήταν γαλλική αποικία. Ως το 1925 με μια εξαίρεση το 1920, κυκλοφορούσαν μόνο γαλλικά νομίσματα.
Την 1η Ιουλίου του 1925 η γαλλική κυβέρνηση σύναψε συμφωνία με την τράπεζα Banque de Paris et des Pays-Bas και δημιουργήθηκε η Τράπεζα της Μαδαγασκάρης ( Banque de Madagascar), με έδρα το Παρίσι. Σε αυτήν παραχωρήθηκε ιδιωτικό μονοπώλιο για αποκλειστική εκτύπωση νομισμάτων για την αποικία της Μαδαγασκάρης. Το μαλαγασικό φράγκο (στα γαλλικά: franc malgace) ήταν ίσο σε αξία με το γαλλικό φράγκο και γαλλικά κέρματα εξακολούθησαν να κυκλοφορούν στο νησί, καθώς η Μαδαγασκάρη δεν απέκτησε δικά της κέρματα, παρά μόνο το 1943.
Το 1945 οι Κομόρες έγιναν ξεχωριστό έδαφος της Γαλλίας, με συνέπεια τη μετονομασία της Τραπεζας σε Banque de Madagascar et des Comores (πάντα με έδρα το Παρίσι). Ένα υποκατάστημα άνοιξε στις Κομόρες το 1953. Ενώ τα χαρτονομίσματα άλλαξαν και συμπεριέλαβαν τις Κομόρες, τα κέρματα έγραφαν ακόμα το όνομα της Μαδαγασκάρης. Στις 26 Δεκεμβρίου του 1945 κυκλοφόρησε το φράγκο Μαδαγασκάρης-Κομόρων (CFA franc) και η αξία του ήταν σταθερή στα 1,7 γαλλικά φράγκα. Παράλληλα εξακολούθησαν να κυκλοφορούν τα παλαιά χαρτονομίσματα και κέρματα της Μαδαγασκάρης. Στις 17 Οκτωβρίου του 1948 η αξία του φράγκου CFA αναπροσαρμόστηκε στα 2 γαλλικά φράγκα.
Το 1950 την ιδιοκτησία της Τράπεζας Μαδαγασκάρης-Κομόρων ανέλαβε η γαλλική κυβέρνηση. Στις αρχές του 1960 η αξία του γαλλικού φράγκου άλλαξε, με τα 100 παλαιά φράγκα να ισούνται με 1 νέο φράγκο Η νέα ισοτιμία έγινε 1 Madagascar-Comores φράγκο CFA = 0,02 γαλλικά φράγκα (50 Madagascar-Comores φράγκα CFA = 1 γαλλικό φράγκο).
Τον Ιούνιο του 1960 η Μαδαγασκάρη απέκτησε ανεξαρτησία από τη Γαλλία και ιδρύθηκε το Institut d'Émission Malgache (με έδρα την Ανταναναρίβο) με σκοπό να τυπώσει νομίσματα μόνο για τη Μαδαγασκάρη. Αρχομένης από την πρώτη μέρα του Ιουλίου του 1973, η Μαδαγασκάρη έφυγε από τη ζώνη του φράγκου CFA.
Ως το 1994 η ισοτιμία των δύο νομισμάτων ήταν της τάξης των 50 κομοριανών φράγκων προς 1 γαλλικό φράγκο. Ακολούθησαν υποτιμήσεις και το 1999 το κομοριανό νόμισμα απέκτησε ισοτιμία έναντι του ευρώ. Η ισοτιμία αυτή το 2008 ήταν 491,96775 κομοριανά φράγκα προς 1 ευρώ.
Κέρματα
Το 1890 ο τότε Σουλτάνος του Ανζουάν κυκλοφόρησε νομίσματα των 5 και των 10 σαντίμ από χαλκό και των 5 φράγκων από άργυρο.
Το 1964 εισήχθησαν κέρματα για ιδιαίτερη χρήση στις Κομόρες, αντικαθιστώντας τα ως τότε μαλαγασικά. Κυκλοφόρησαν αλουμινένια κέρματα των 1, 2 και 5 φράγκων και από αλουμίνιο-χαλκό, των 10 και των 20 φράγκων. Το 1975 εισήχθησαν νικέλινα κέρματα των 50 φράγκων και έπειτα των 100 φράγκων το 1977 και των 25 φράγκων το 1981, όλα από νικέλιο. Το 1981 την κοπή των κερμάτων ανέλαβε η Κεντρική Τράπεζα των Κομόρων.
Από το 1975 χρησιμοποιείται η αραβική γλώσσα στα νομίσματα (μέχρι τότε χρησιμοποιούνταν η γαλλική).
Σήμερα κυκλοφορούν κέρματα του 1 φράγκου και των 2, 5, 10, 25, 50 και των 100 φράγκων.
Χαρτονομίσματα
Τα πρώτα κομοριανά χαρτονομίσματα κυκλοφόρησαν το 1920. Η Κεντρική Τράπεζα ανέλαβε το έργο της εκτύπωσης των χαρτονομισμάτων το 1984. Το 1997 εισήχθησαν τραπεζογραμμάτια των 2.500 (αποσύρονται από την κυκλοφορία) και των 10.000 φράγκων και ακολούθησαν αυτά των 2.000 φράγκων το 2005.
Τα τραπεζογραμμάτια των Κομόρων τυπώνονται από την Τράπεζα της Γαλλίας. Τα νέα χαρτονομίσματα των 500, 1000 και των 2.000 φράγκων περιέχουν τον αστερισμό του ευρώ, που αποτελείται από πέντε δακτυλίους (και έτσι είναι πιο ασφαλή).
Εξωτερικοί σύνδεσμοι
Κατηγορία:Κομόρες Κατηγορία:Νομίσματα
Στήβεντον
Το Στήβεντον (αγγλικά: Steventon) είναι ένα χωριό στα νότια του Χαμπσάιρ στην Αγγλία. Το 2001 είχε πληθυσμό 1.502 κατοίκων. Βρίσκεται βορειοδυτικά της πόλης Μπάσικστοουκ, κοντά στα χωριά του Όβερτον, Οάκλει και Νότιο Γάλταμ. Εκεί γεννήθηκε και έζησε η γνωστή συγγραφέας Τζέιν Όστιν. Εκεί έγραψε και τα πρώτα της μυθιστορήματα της «Περηφάνια και προκατάληψη», «Έμμα» και «Λογική και Ευαισθησία».
Κατηγορία:Γεωγραφία της Αγγλίας
Λοφν
Στη Σκανδιναβική μυθολογία η Λοφν (Lofn) είναι μία από τις Ασύνγιουρ. Σύντομη αναφορά στο όνομά της γίνεται στην Έντα του Σνόρρι Στούρλουσον.
Δεν είναι ξεκάθαρο αν ποτέ η Λοφν ήταν μια μείζων θεά. Είναι πιθανόν να ήταν απλά άλλη μια ονομασία για την Φρέγια.
Κατηγορία:Σκανδιναβική μυθολογία Κατηγορία:Θεότητες της αγάπης, του έρωτα και της λαγνείας Κατηγορία:γερμανικός παγανισμός
Τζαμί του Βοτανικού
Το τζαμί του Βοτανικού, γνωστό και ως Ισλαμικό Τέμενος του Βοτανικού, είναι μουσουλμανικό τέμενος το οποίο βρίσκεται στην Αθήνα και η επίσημη έναρξη λειτουργίας του πραγματοποιήθηκε στις 2 Νοεμβρίου 2020.
Ιστορικό
Ο πρώτος νόμος που ενέκρινε το Ελληνικό Κοινοβούλιο σχετικά με την κατασκευή τουρκικού τζαμιού στην Αττική χρονολογείται από το 1890. Το 1970, συντηρητικές αραβικές χώρες προσφέρθηκαν να χρηματοδοτήσουν την κατασκευή τζαμιού στην Αθήνα αλλά δεν ψηφίστηκε κάποιος νόμος και ούτε η πρόταση υλοποιήθηκε. Η αυξανόμενη μετανάστευση από μουσουλμανικές χώρες τα τελευταία 40 χρόνια αύξησε την αναγκαιότητα κατασκευής ενός τζαμιού στην Αθήνα, καθώς περίπου 200.000 Μουσουλμάνοι ζουν στην Αθήνα, με κάποιες εκτιμήσεις να ανεβάζουν τον αριθμό των Μουσουλμάνων στην Αττική σε περίπου 500.000 άτομα. Πολλοί από αυτούς είναι Πακιστανοί και Αλβανοί, αλλά μέχρι πρόσφατα δεν υπήρχε επίσημο τζαμί.
Η πρώτη προσπάθεια ίδρυσης τζαμιού στην Αθήνα χρονολογείται το 2000 με τον νόμο 2833, ο οποίος όριζε τη θέση του τζαμιού στον Χουρμουζά της Παιανίας, ενώ η χρηματοδότηση θα προερχόταν από τη Σαουδική Αραβία. Λόγω της αντίδρασης της εκκλησίας και των ντόπιων το εγχείρημα δεν προχώρησε. Το 2006 η προσπάθεια συνεχίστηκε με τον νόμο 3512, ο οποίος περιείχε σημαντικές τροποποιήσεις: πλέον, η κατασκευή του τζαμιού θα χρηματοδοτηθεί αποκλειστικά από το ελληνικό δημόσιο, ενώ το τζαμί θα είναι κρατικό και ο ιμάμης θα διορίζεται από το ελληνικό δημόσιο. Το εγχείρημα καθυστέρησε επανειλημμένα λόγω δικαστικών πράξεων από διάφορες ομάδες, οι οποίες προσέφυγαν στο Συμβούλιο της Επικρατείας. Το 2016, ο Άδωνις Γεωργιάδης ως υποψήφιος περιφερειάρχης Αττικής (στις περιφερειακές εκλογές τις 7ης Νοεμβρίου 2010) είχε θέσει προεκλογικά ως στόχο την παύση κατασκευής του τεμένους.
Μετά από τέσσερις ανεπιτυχείς διαγωνισμούς για τον ορισμό των εταιρειών που θα αναλάβουν την κατασκευή του τζαμιού, ο πέμπτος διαγωνισμός ήταν επιτυχημένος. Την κατασκευή του τζαμιού ανέλαβε μια κοινοπραξία μεγάλων ελληνικών κατασκευαστικών εταιρειών, των J&P ΑΒΑΞ, ΤΕΡΝΑ, ΑΚΤΩΡ και Ιντρακάτ. Η σύμβαση για την κατασκευή του τζαμιού υπεγράφη στις 10 Οκτωβρίου 2016. Πριν ξεκινήσει η κατασκευή του τζαμιού, η αστυνομία καθάρισε το χώρο που θα κατασκευαστεί το τζαμί, καθώς ήταν υπό κατάληψη από ακροδεξιούς διαδηλωτές. Η κατασκευή του ξεκίνησε στις 4 Νοεμβρίου. Ο χώρος, με συνολική έκταση 17 στρεμμάτων, παραδόθηκε από το Ελληνικό Πολεμικό Ναυτικό. Οι υπάρχουσες υποδομές κατεδαφίστηκαν και στη θέση τους κατασκευάστηκε ένα νέο συγκρότημα, το οποίο περιέχει χώρο στάθμευσης και παιδική χαρά. Το τζαμί έχει έκταση 1.000 τετραγωνικών μέτρων και αποτελείται από δύο αίθουσες λατρείας, έχοντας μια ανδρική αίθουσα με χωρητικότητα 500 ατόμων και μια γυναικεία αίθουσα χωρητικότητας 50 ατόμων. Το τζαμί δεν έχει μιναρέ. Αρχικά προβλεπόταν η ολοκλήρωση του τζαμιού τον Απρίλιο του 2017, όμως τελικά η ολοκλήρωση και η επίσημη έναρξη λειτουργίας του πραγματοποιήθηκε στις 2 Νοεμβρίου 2020.
Εκτός από το νέο τζαμί, η ελληνική κυβέρνηση αδειοδότησε τη λειτουργία τριών τζαμιών που λειτουργούν από τις τοπικές κοινότητες Μουσουλμάνων στην Αττική. Επίσης, λειτουργεί νόμιμα και ένα τζαμί που έχτισε η μουσουλμανική κοινότητα στη Θήβα.
Περαιτέρω ανάγνωση
Κατηγορία:Χώροι λατρείας στην Αθήνα Βοτανικου
Αμφιθέα
Αμφιθέα είναι:
Γυναικείο αρχαίο ελληνικό όνομα
Όνομα των οικισμών:
Όνομα συνοικιών:
Δείτε επίσης
Κατηγορία:Αποσαφηνίσεις ελληνικών τοπωνυμίων Κατηγορία:Αποσαφηνίσεις ονομάτων
Πανελλήνιο πρωτάθλημα στίβου ανδρών 1990
Το 76ο Πανελλήνιο πρωτάθλημα στίβου ανδρών 1990 διεξήχθη στο Εθνικό Στάδιο Τρικάλων μαζί με το αντίστοιχο πανελλήνιο πρωτάθλημα στίβου γυναικών 1990.
Λεπτομέρειες
Το πρωτάθλημα μαραθωνίου επανήλθε στην κλασική διαδρομή Μαραθώνας-Παναθηναϊκό Στάδιο έπειτα από δέκα χρόνια και διεξήχθη παράλληλα με τον Διεθνή Μαραθώνιο στη μνήμη "Γρηγόρη Λαμπράκη", στις 21 Οκτωβρίου. Χωριστά διεξήχθησαν, επίσης, τα πρωταθλήματα δεκάθλου και βάδην αλλά τα αποτελέσματά τους υπολογίστηκαν στη βαθμολογία.
Στη μάχη της βαθμολογίας επικράτησε σχετικά εύκολα ο Παναθηναϊκός Α.Ο. για δεύτερη συνεχόμενη χρονιά, αφήνοντας δεύτερο με διαφορά 22,5β. τον Πανελλήνιο Γ.Σ.
Βαθμολογία
* Συνολικά βαθμολογήθηκαν 52 σύλλογοι.
Κλίντον (Νότια Καρολίνα)
Το Κλίντον (αγγλικά: Clinton) είναι πόλη της κομητείας Λώρενς (Laurens County) στη Νότια Καρολίνα. Έχει πληθυσμό 8.490 κατοίκων σύμφωνα με την απογραφή του 2010 και ανήκει στην μητροπολιτική περιοχή Γκρήνβιλ (Greenville) – Μώλντιν (Mauldin) – Ήσλεϋ (Easley).
Ιστορία
Το Κλίντον ιδρύθηκε από Σκοτσέζους και Ιρλανδούς αποίκους δύο δεκαετίες πριν από το ξέσπασμα του Πολέμου της Ανεξαρτησίας. Έγινε πόλη το 1852 και ονομάστηκε προς τιμήν του Χένρυ Κλίντον Γιάνγκ (Henry Clinton Young), ενός νομικού από το Λώρενς που βοήθησε στην κατασκευή των πρώτων δρόμων.
Εξωτερικοί σύνδεσμοι
κατηγορία:Πόλεις της Νότιας Καρολίνας
Μίμινγκ
Στη Σκανδιναβική μυθολογία ο Μίμινγκ (Miming) ήταν ένα τρολλ που κατοικούσε στα δάση. Ήταν γιος του Χόθμπροντ και θετός γιος του Γκέβαρ.
Σε μία Τευτονική εκδοχή του μύθου του θανάτου του Μπαλντρ, το ξίφος του Μίμινγκ είναι αυτό που χρησιμοποιεί ο Χόντουρ για να σκοτώσει τον Μπαλντρ. Σε αυτή την εκδοχή ο Χόντουρ δεν είναι τυφλός αλλά μια φυσικά ικανή φιγούρα.
Το ξίφος του Μίμινγκ λέγεται πως σφυρηλατήθηκε από τον Γουέιλαντ, τον θεό της σιδηρουργίας, για τον γιό του Χέιμε.
Κατηγορία:Σκανδιναβική μυθολογία
Ζαν-Κριστόφ Τουβενέλ
Ο Τουβενέλ ήταν μέλος της γαλλικής ομάδας που κέρδισε το χρυσό μετάλλιο στους Θερινούς Ολυμπιακούς Αγώνες του 1984, που διεξήχθησαν στο Λος Άντζελες της Καλιφόρνια.
Εξωτερικοί σύνδεσμοι
Κατηγορία:Γάλλοι ποδοσφαιριστές Κατηγορία:Ποδοσφαιριστές Ζιροντέν Μπορντό Κατηγορία:Ποδοσφαιριστές Λε Αβρ ΑΚ Κατηγορία:Γάλλοι Ολυμπιονίκες Κατηγορία:Αμυντικοί ποδοσφαιριστές Κατηγορία:Ποδοσφαιριστές Παρί ΦΚ Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Σερβέτ Γενεύης Κατηγορία:Ποδοσφαιριστές Εθνικής Γαλλίας
20 (αριθμός)
frame|right|Ένα [[εικοσάεδρο έχει 20 έδρες.]] Το 20 (είκοσι) είναι ο φυσικός αριθμός που βρίσκεται μετά από το 19 και πριν από το 21. Είναι ένας άρτιος αριθμός, αφού 20:2 = 10, δηλαδή διαιρείται με το 2, στο σύνολο των φυσικών αριθμών. Ο αριθμός 20 συμβολίζεται ως XX στο ρωμαϊκό σύστημα αρίθμησης και ως Κ΄ ή κ΄ στο ελληνικό σύστημα αρίθμησης.
Εξωτερικοί σύνδεσμοι
Κατηγορία:Υπερτέλειοι αριθμοί
Αλέξανδρος Γιωτόπουλος
Ο Αλέξανδρος Γιωτόπουλος (1944) είναι ιδρυτικό στέλεχος και αρχηγός της τρομοκρατικής οργάνωσης 17 Νοέμβρη με το ψευδώνυμο "Λάμπρος". Έχει καταδικαστεί σε 17 φορές ισόβια και 25 χρόνια κάθειρξη για ηθική αυτουργία σε δεκαεπτά δολοφονίες, εκρήξεις, ληστείες και για τη συμμετοχή του στη 17Ν, κατηγορίες τις οποίες ο ίδιος αρνείται.
Βιογραφικά στοιχεία
Γεννήθηκε στο Παρίσι το 1944 και είναι γιος του Δημήτρη Γιωτόπουλου, επιφανούς στελέχους του τροτσκιστικού κινήματος στη δεκαετία 1925-1935 και ηγέτη του ρεύματος του Αρχειομαρξισμού, και της Ζωής Μεταξά. Κατάγεται από το χωριό Γιαννιτσού Φθιώτιδας, έχει μια αδελφή και παππούς του ήταν ο Παρνάσσος Γιωτόπουλος, δάσκαλος. Το 1946 εγκαταστάθηκε με την οικογένειά του στο Χαλάνδρι, όπου και μεγάλωσε. Το 1962 εγκαταστάθηκε στο Παρίσι αρχίζοντας να σπουδάζει μαθηματικά και εν συνεχεία οικονομικά ολοκληρώνοντας με επιτυχία τις σπουδές του.
Ως φυλακισμένος πραγματοποίησε μεταπτυχιακές σπουδές, στο πρόγραμμα σπουδών επιπέδου Master 2, στα Θεμελιώδη Μαθηματικά με ειδίκευση στον τομέα της μηχανικής ρευστών στο πανεπιστήμιο Paris 7. Το 2021 ανακηρύχθηκε διδάκτωρ Μαθηματικών από το Πανεπιστήμιο του Παρισιού. Το διδακτορικό του εκπονήθηκε εξ ολοκλήρου εντός των φυλακών και αφορούσε τις εξισώσεις Navier-Stokes χωρίς κατακόρυφο ιξώδες. Μέρος της δουλειάς του είναι αφιερωμένη στις εξισώσεις Navier-Stokes και σε χώρους Besov.
Υπήρξε μέλος της ΕΔΑ ενώ με την εγκαθίδρυση της Χούντας των Συνταγματαρχών στην Ελλάδα ανέπτυξε αντιδικτατορική δράση εντασσόμενος στην 29 Μάη και μετά την διάλυσή της στη Λαϊκή Επαναστατική Αντίσταση (ΛΕΑ), της οποίας υπήρξε ιδρυτικό στέλεχος. Πιθανολογείται ότι το 1968 ταξίδεψε μαζί με ομάδα εννέα συντρόφων στην Κούβα για να παρακολουθήσει εκπαιδευτικά μαθήματα πάνω στον ανταρτοπόλεμο. Το 1971 καταδικάστηκε ερήμην, με βάση τον νόμο 509 περί βίαιης ανατροπής του πολιτεύματος, από το ειδικό δικαστήριο Θεσσαλονίκης σε φυλάκιση πέντε ετών.
Στις 29 Αυγούστου 1972 συμμετείχε σε βομβιστική ενέργεια στο υπόγειο της αμερικανικής πρεσβείας στην Αθήνα, μεταφέροντας μάλιστα ο ίδιος τα εκρηκτικά. Την ευθύνη για την ενέργεια ανέλαβε η Λαϊκή Επαναστατική Αντίσταση (ΛΕΑ). Ήδη από την ίδια περίοδο, για να αποφύγει τη σύλληψή του από τις γαλλικές αρχές αλλά και για λόγους ασφαλείας, μιας και μπαινόβγαινε στην Ελλάδα με πλαστό διαβατήριο, είχε αρχίσει να χρησιμοποιεί επίσημα το ονοματεπώνυμο "Μιχάλης Οικονόμου" διατηρώντας το σε χρήση μέχρι και το 2002, έτος σύλληψής του.
Με την πτώση της Χούντας επέστρεψε στην Αθήνα ασχολούμενος με μεταφράσεις γαλλικών κειμένων. Διέμενε στον Βύρωνα Αττικής και στους Λειψούς, όπου διατηρούσε εξοχική κατοικία, μαζί με την σύντροφό του Μαρί Τερέζ Πεϊνό. Σήμερα κρατείται σε ειδική πτέρυγα των φυλακών Κορυδαλλού.
Το 2005 η διοίκηση της ΕΡΤ αποφάσισε να ματαιώσει την προβολή συνέντευξης του Γιωτόπουλου στην τηλεοπτική εκπομπή FOCUS προκαλώντας τις αντιδράσεις των συνηγόρων του αλλά και μερίδας τύπου.
Σύλληψη
Στις 17 Ιουλίου 2002 συνελήφθη από την αντιτρομοκρατική υπηρεσία στους Λειψούς. Του αποδόθηκαν κατηγορίες για ηθική αυτουργία σε δολοφονίες, ληστείες και εκρήξεις καθώς και για συμμετοχή στην οργάνωση 17 Νοέμβρη σύμφωνα με μαρτυρίες συγκατηγορουμένων του και με στοιχεία που φέρεται να βρήκε η αστυνομία σε διαμερίσματα που διατηρούσε η οργάνωση. Από την πρώτη στιγμή αρνήθηκε όλες τις κατηγορίες υποστηρίζοντας ότι τον ενέπλεξαν συγκατηγορούμενοί του, προκειμένου να πετύχουν ευνοϊκή μεταχείριση βάσει του τότε νέου αντιτρομοκρατικού νόμου. Δικηγόρος του Γιωτόπουλου ήταν ο Γιάννης Ραχιώτης. Με βούλευμα του Συμβουλίου Εφετών παραπέμφθηκε σε δίκη με την κατηγορία της ηθικής αυτουργίας για όλες τις ενέργειες της οργάνωσης από την ίδρυσή της μέχρι και τον Ιούλιο του 2002 ενώ του αποδόθηκε ο ρόλος του ηγέτη και του καθοδηγητή της οργάνωσης. Κατά του βουλεύματος άσκησε αίτηση ακύρωσης, η οποία απορρίφθηκε από το ποινικό τμήμα του Αρείου Πάγου.
Δίκη και φυλάκιση
Μετά την απόφαση του δικαστηρίου οδηγήθηκε στις φυλακές Κορυδαλλού, όπου ήταν ήδη προφυλακισμένος. Τον Οκτώβριο του 2004 προχώρησε σε απεργία πείνας λόγω των συνθηκών κράτησής του ενώ για το ίδιο θέμα συνάντηση είχαν με τον υπουργό δικαιοσύνης, Αναστάσιο Παπαληγούρα, ο δικηγόρος του, Γιάννης Ραχιώτης, και η σύντροφός του, Πεϊνό. Τον Νοέμβριο του ίδιου έτους μεταφέρθηκε σε κρίσιμη κατάσταση στο Γενικό Κρατικό Νοσοκομείο της Νίκαιας. Πέντε ημέρες αργότερα ο επόπτης εισαγγελέας των φυλακών αποφάσισε την κατάργηση των ειδικών περιορισμών προαύλισης του Γιωτόπουλου και των καταδικασθέντων για συμμετοχή στη 17 Νοέμβρη με αποτέλεσμα να διακόψει την απεργία πείνας που διαρκούσε περισσότερο από έναν μήνα.
Τον Δεκέμβριο του 2005 ξεκίνησε το δευτεροβάθμιο δικαστήριο στο Πενταμελές Εφετείο Κακουργημάτων. Κατά τη διάρκεια της δίκης αποχώρησε από την ακροαματική διαδικασία ανακαλώντας την εντολή εκπροσώπησης προς τους δύο δικηγόρους του, Γιάννη Ραχιώτη και Κώστα Χρυσικόπουλο. Το δικαστήριο διόρισε αυτεπάγγελτα τους ίδιους δικηγόρους. Ύστερα από αλλεπάλληλους διορισμούς δικηγόρων, ο Γιωτόπουλος επέστρεψε στην ακροαματική διαδικασία, προκειμένου να καταγραφούν οι απόψεις του ενόψει προσφυγής του στο Ευρωπαϊκό Δικαστήριο, το δικαστήριο όμως αρνήθηκε στον ίδιο να διορίσει δικηγόρο. Εν τέλει με την παραίτηση του ενός εκ των τριών διορισμένων δικηγόρων, διόρισε δικηγόρο της επιλογής του με την ταυτόχρονη εικονική παρουσία των άλλων δύο. Η απόφαση του Πενταμελούς Εφετείου Κακουργημάτων ήταν 17 φορές ισόβια για τα ίδια εγκλήματα.
Μετά την απόφαση του εφετείου κατέθεσε αίτηση αναίρεσης κατά της δευτεροβάθμιας απόφασης, την οποία όμως δεν έκανε δεκτή ο Άρειος Πάγος. Τον Απρίλιο του 2011 προσέφυγε στο Ευρωπαϊκό Δικαστήριο Ανθρωπίνων Δικαιωμάτων.
Τον Μάρτιο του 2010 ο Συνήγορος του Πολίτη δικαίωσε τον Γιωτόπουλο μετά την απόρριψη του αιτήματός του από την διεύθυνση των φυλακών για χρήση υπολογιστή για εκπαιδευτικούς λόγους.
Παραπομπές
Κατηγορία:Αντιδικτατορικός αγώνας Κατηγορία:Έλληνες τρομοκράτες Κατηγορία:Μέλη της Ε.Ο. 17Ν
Μικρά Σκυθία
thumb|left|250px|Η επαρχία Μικρής Σκυθίας thumb|right|250px|Η Διοίκηση της Θρακικής το έτος 400 Η Μικρά Σκυθία ή Ελάσσων Σκυθία (λατινικά: Scythia Minor) ήταν διοικητική διαίρεση της Ρωμαϊκής αυτοκρατορίας και της Ανατολικής Ρωμαϊκής αυτοκρατορίας.
Η επαρχία δημιουργήθηκε τον 3ο αιώνα από τον Διοκλητιανό και παρέμεινε στην πρώιμη βυζαντινή περίοδο με την διοικητική μεταρρύθμιση του 4ου αιώνα μ.Χ.. Η επαρχία βρισκόταν στο άκρο της αυτοκρατορίας στα Βαλκάνια και βρεχόταν από τον Εύξεινο πόντο και στην σημερινή γεωγραφική περιοχή της Δοβρουτσάς. Τον 6ο αιώνα για την καλύτερη άμυνα των συνόρων δημιουργήθηκε η νέα στρατιωτική διοίκηση "Σκυθίας, Καρίας, Κύπρου και Νήσων" γνωστή σαν Quaestura exercitus.
Διοικητικά ήταν μέρος της Διοίκησις Θρακικής, μία από τις έξι επαρχίες της, και της υπαρχίας της Ανατολής, ο διοικητής της είχε τον ρωμαϊκό τίτλο του ηγεμόνα.
Χρήστος Κάλοου
Γεννήθηκε στην Αθήνα το 1955. Σπούδασε φωνητική μουσική στο Εθνικό Ωδείο Αθηνών και θέατρο στη Δραματική Σχολή Κατσέλης. Το 1979 του δόθηκε το μέρος του Αρχιεπισκόπου Ansnan στο Jesus Christ Superstar. Ο Κάλοου εμφανίστηκε σε πολλές τηλεοπτικές σειρές, συμπεριλαμβανομένης της παραγωγής της Granada Television, Lord Elgin and Some Stones of No Value. Το, επιλέχθηκε να εκπροσωπήσει την στον Διαγωνισμό Τραγουδιού της Eurovision στο Ζάγκρεμπ με το τραγούδι "Χωρίς Σκοπό". Το τραγούδι τερμάτισε 19ο από τις 22 συμμετοχές. Ήταν επίσης υποψήφιος στους ελληνικούς τελικούς της Eurovision το 1987 (3ος) και το 1988 (άγνωστο αποτέλεσμα).
Το 2016 έπαιξε στο έργο Sunset στο Villa Thalia στο Βασιλικό Εθνικό Θέατρο, σενάριο του Alexi Kaye Campbell και σε σκηνοθεσία Simon Godwin.
Νίκος Πολυδερόπουλος
Ο Νίκος Πολυδερόπουλος (γεν. 7 Μαΐου 1987) είναι Έλληνας ηθοποιός, μοντέλο και επιχειρηματίας. Έγινε γνωστός στο ευρύ κοινό από το ρόλο του στην κωμική σειρά του ANT1 Το αμάρτημα της μητρός μου ενώ ακολούθησαν οι πρωταγωνιστικοί του ρόλοι στις καθημερινές σειρές Μπρούσκο, Το Τατουάζ και 8 Λέξεις.
Μικρά Σκυθία
Πηγές
Κατηγορία:Ρωμαϊκές επαρχίες Κατηγορία:Επαρχίες της Βυζαντινής αυτοκρατορίας Κατηγορία:Σκύθες Κατηγορία:Ιστορία της Δοβρουτσάς
Νίκος Πολυδερόπουλος
Τηλεόραση
Η επόμενη του εμφάνιση ως ηθοποιός πραγματοποιήθηκε το 2012 στην κωμική σειρά του Αλέξανδρου Ρήγα Το αμάρτημα της μητρός μου στον ANT1. Λίγο πριν το τέλος του πρώτου κύκλου ανακοίνωσε την αποχώρησή του από τη σειρά εξαιτίας της καθυστέρησης πληρωμών των ηθοποιών, ενώ τελικά δεν πληρώθηκε από τη σειρά λόγω χρεοκοπίας της εταιρίας παραγωγής. Επέστρεψε τηλεοπτικά τη σεζόν 2015-2016 έχοντας έναν από τους πρωταγωνιστικούς ρόλους στο τρίτο κύκλο της καθημερινής σειράς του ANT1 Μπρούσκο. Εκεί υποδύθηκε τον πλούσιο Κρητικό Μύρο Τζουτζουράκη με την παρουσία του στη σειρά να συνεχίζεται και την επόμενη σεζόν στον τέταρτο κύκλο της σειράς.
Ο ρόλος που τον κατέστησε ιδιαίτερα αναγνωρίσιμο στο ευρύ κοινό ήταν αυτός του κατά συρροή δολοφόνου Ορφέα Μακρή στη δραματική σειρά της Βάνα Δημητρίου Το Τατουάζ. Εκεί από τον Σεπτέμβριο του 2017 μέχρι τον Ιούνιο του 2019 είχε έναν από τους ανδρικούς πρωταγωνιστικούς ρόλους κερδίζοντας θετικές εντυπώσεις για την ερμηνεία του. Μετά την ολοκλήρωση της σειράς και μία σεζόν αποχής, επέστρεψε τηλεοπτικά τη σεζόν 2020-2021 με το ρόλο του επιχειρηματία Φρίξου Πινέλη στο καστ του δεύτερου κύκλου της καθημερινής σειράς του ΣΚΑΪ 8 Λέξεις. Τη σεζόν 2021-2022 έχει ένα ρόλο κλειδί στην καθημερινή σειρά του ΣΚΑΪ Μόλις Χθες.
Θέατρο
Έκανε το θεατρικό του ντεμπούτο το 2011 στην παράσταση του Αλέξανδρου Ρήγα "Ζείτε Παίδες Ελλήνων". Ακολούθησαν οι παραστάσεις "Μπαμπά, μη ξαναπεθάνεις Παρασκευή", "Τοκ Τοκ" και άλλες.
Στις αρχές της θεατρικής σεζόν 2018-2019 εντάχθηκε στη θεατρική παράσταση Toc Toc συνεργαζόμενος με τον Κώστα Σπυρόπουλο στο Θέατρο Ήβη, επιστρέφοντας στο θέατρο μετά από 1,5 χρόνο. Τη σεζόν 2019-2020 αφοσιώθηκε αποκλειστικά στο θέατρο πρωταγωνιστώντας στο θεατρικό έργο του Λάκη Λαζόπουλου Βρε καλώς τους! στο Θέατρο Βρετάνια. Τη σεζόν 2021-2022 πρωταγωνιστεί στη μεταφορά του γνωστού θεατρικού έργου της Αγκάθα Κρίστι Ποντικοπαγίδα στο Νέο Ακάδημο.
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου
Χρήστος Κάλοου
Παραπομπές
Κατηγορία:Έλληνες άνδρες τραγουδιστές Κατηγορία:Συμμετέχοντες στη Eurovision Κατηγορία:Συμμετέχοντες στο διαγωνισμό τραγουδιού Eurovision με την Ελλάδα Κατηγορία:Διαγωνισμός Τραγουδιού Eurovision 1990
Α.Σ. Μακεδονικός Νεάπολης (καλαθοσφαίριση)
Ο Αθλητικός Σύλλογος Μακεδονικός είναι ελληνικό αθλητικό σωματείο που δραστηριοποιείται στην περιοχή του Δήμου Παύλου Μελά στη Θεσσαλονίκη. Επίσημο έτος ίδρυσής του είναι το 1928 και οι αθλητές του αγωνίζονται με χρώματα το πράσινο, το λευκό και το μαύρο. Στο έμβλημά του απεικονίζεται μία ασπίδα, η οποία απεικονίζει ως σύμβολα τον Ήλιο της Βεργίνας και το Λευκό Πύργο. Ο σύλλογος στο παρελθόν διατηρούσε τμήματα γυναικείας καλαθοσφαίρισης για ενήλικες αλλά και νεαρότερες αθλήτριες. Έδρα του ήταν το Κλειστό Γυμναστήριο του Μακεδονικού, χωρητικότητας 600 καθήμενων θεατών. Το τμήμα νομικά διέθετε τη μορφή ερασιτεχνικού σωματείου.
Ιστορική αναδρομή
Το ανδρικό τμήμα καλαθοσφαίρισης του Μακεδονικού κατέκτησε την κορυφή του βαθμολογικού πίνακα της Β΄ Εθνικής κατηγορίας κατά την περίοδο 1996-97. Ως αποτέλεσμα ανήλθε στην Α2 Εθνική κατηγορία, όπου και παρέμεινε τρία χρόνια, μέχρι και την περίοδο 1999-00, οπότε και αναδείχθηκε Πρωταθλήτρια.
Η πορεία της κατά την περίοδο 2000-01 στην Α1 Εθνική δεν υπήρξε καθόλου καλή και η φτωχή συγκομιδή τριών μονάχα νικηφόρων αποτελεσμάτων οδήγησε την ομάδα της Νεάπολης στην τελευταία θέση και τον υποβιβασμό. Ωστόσο, τη χρονιά 2001-02, κατέλαβε εκ νέου την πρώτη θέση στον τελικό πίνακα της Α2 Εθνικής επιστρέφοντας στην κορυφαία κατηγορία για σταθερότερη αυτή τη φορά πορεία.
Την περίοδο 2002-03 ολοκλήρωσε τις αγωνιστικές της υποχρεώσεις στη 10η θέση με ασφάλεια πάνω από τη ζώνη του υποβιβασμού. Την ίδια χρονιά συμμετείχε στην 28η τελική διοργάνωση του Κυπέλλου Ελλάδος που διεξήχθη με τη μορφή Final-4 στη Λάρισα στις 5 και 6 Απριλίου 2003. Στον ημιτελικό γνώρισε την ήττα από τον Άρη Θεσσαλονίκης με σκορ 92-86, αν και νίκησε στο μικρό τελικό το Ηράκλειο με σκορ 77-71.
Την περίοδο 2003-04 βρέθηκε στην 9η θέση, χάνοντας για δύο βαθμούς την ευκαιρία να διαγωνιστεί στα play-off.
Την επόμενη χρονιά, 2004-05, η οποία υπήρξε και η πιο επιτυχημένη στην ιστορία του συλλόγου, ο Μακεδονικός τερμάτισε 7ος, χωρίς να βελτιώσει τη θέση του μέσω της διαδικασίας των play-off. Στο Κύπελλο έφτασε και πάλι στο ημιτελικό όπου αποκλείστηκε εκ νέου από τον Άρη. Αξιοσημείωτα την ίδια χρονιά έλαβε μέρος και στον τελικό του ULEB Cup, όπου εν τέλει ηττήθηκε με σκορ 78-74 από τη λιθουανική Λιέτουβος Ρίτας.
Την αγωνιστική περίοδο 2005-06 ολοκλήρωσε την πορεία του στην επικίνδυνη 12η θέση, γλυτώνοντας τον υποβιβασμό για μία νίκη. Ωστόσο, δεν γλύτωσε τον υποβιβασμό την επόμενη χρονιά, 2006-07, οπότε και βρέθηκε στην 14η και τελευταία θέση με 4 νίκες και 22 ήττες ισοζύγιο. Με τον τρόπο αυτό ολοκληρώθηκε μια πενταετία συνεχών παρουσιών στην Α1 Εθνική. Για την περίσταση αυτή ο σύλλογος μετέφερε προσωρινά την έδρα του στην Κοζάνη.
Αυτοκρατορικό Δικαστικό Επιμελητήριο
Το Αυτοκρατορικό Δικαστικό Επιμελητήριο (γερμανικά: Reichskammergericht) ήταν θεσμός της Αγίας Ρωμαϊκής Αυτοκρατορίας. Ιδρύθηκε στις 31 Οκτωβρίου 1495, κατά τη διάρκεια της περιόδου βασιλείας του αυτοκράτορα Μαξιμιλιανού Α΄, ενώ έπαυσε να υφίσταται, ταυτόχρονα με την ίδια την Αγία Ρωμαϊκή Αυτοκρατορία, το 1806. Είχε ως αρμοδιότητα την επίλυση των διενέξεων μέσω της δικαστικής, αντί της στρατιωτικής, οδού. Ο Δικαστής του Επιμελητηρίου (γερμανικά: Kammerrichter) οριζόταν από τον ίδιο τον Αυτοκράτορα, ενώ η επιλογή του, έως τα τέλη του 17ου αιώνα, γινόταν μέσω των πριγκίπων της Αγίας Ρωμαϊκής Αυτοκρατορίας.
Α.Σ. Μακεδονικός Νεάπολης (καλαθοσφαίριση)
Ιστορική αναδρομή
Τη χρονιά 2007-08 η Κ.Α.Ε. Μακεδονικός διαλύθηκε λόγω οικονομικού μαρασμού με αποτέλεσμα να μην αγωνιστεί ο σύλλογος στην Α2, αλλά στην ερασιτεχνική Β΄ Εθνική, επιστρέφοντας παράλληλα στη φυσική του έδρα. Το τέλος των αγωνιστικών του υποχρεώσεων επέφερε νέο υποβιβασμό, αφού βρέθηκε στη 14η θέση σε σύνολο 16 ομάδων.
Την αγωνιστική περίοδο 2008-09 στο Πρωτάθλημα του 2ου ομίλου του Βορρά της Γ΄ Εθνικής, ο Μακεδονικός ολοκλήρωσε τη χρονιά στην 8η θέση. Η περίοδος 2009-10 υπήρξε βαθμολογικά επανάληψη της προηγούμενης, παρόλο που ο σύλλογος πέτυχε μια νίκη περισσότερη. Την επόμενη χρονιά 2010-11 η ομάδα της Νεάπολης βρέθηκε στην 11η θέση σε σύνολο 14 ομάδων με αποτέλεσμα να υποβιβαστεί μετά από δύο δεκαετίες περίπου στο οικείο τοπικό πρωτάθλημα.
Αυτοκρατορικό Δικαστικό Επιμελητήριο
Η έδρα του παρέμεινε στο Σπάγιερ από το 1527 έως την καταστροφή της πόλεως από τα γαλλικά στρατεύματα κατά τη διάρκεια του Πολέμου της Ενώσεως του Άουγκσμπουργκ (1689). Στη συνέχεια, εγκαταστάθηκε στο Βέτσλαρ, όπου και παρέμεινε έως την διάλυσή του, το 1806,.
Α.Σ. Μακεδονικός Νεάπολης (καλαθοσφαίριση)
Ιστορική αναδρομή
Την περίοδο 2011-12, αγωνιζόμενος στην Α΄ Κατηγορία Ανδρών της Ε.ΚΑ.Σ.Θ., τερμάτισε στην 4η θέση της βαθμολογικής κατάταξης. Ωστόσο με απόφαση της Ε.Ο.Κ. επέστρεψε στα εθνικά πρωταθλήματα λόγω ανακατατάξεων.
Αυτοκρατορικό Δικαστικό Επιμελητήριο
Το ζήτημα των συγκρούσεων αρμοδιοτήτων μεταξύ του Αυτοκρατορικού Δικαστικού Επιμελητηρίου και του Αυλικού Συμβουλίου, το οποίο, επίσης, διατελούσε δικαστικό ρόλο, δεν επιλύθηκε παρά μόνον το 1648, μέσω της Συνθήκης της Βεστφαλίας, σύμφωνα με την οποία η καθεμία εκ των συγκεκριμένων αρχών θα ασχολείτο με τις υποθέσεις για την επίλυση των οποίων θα ήταν η πρώτη η οποία θα καλείτο.
Α.Σ. Μακεδονικός Νεάπολης (καλαθοσφαίριση)
Ιστορική αναδρομή
Κατά συνέπεια ο Μακεδονικός εντάχθηκε για την περίοδο 2012-13 στο δυναμικό του 2ου ομίλου του Βορρά της Γ΄ Εθνικής κατηγορίας, ολοκληρώνοντας τις αγωνιστικές του υποχρεώσεις στην 8η θέση του βαθμολογικού πίνακα. Έχοντας συλλέξει 8 νίκες και 8 ήττες, εξασφάλισε την παραμονή του στην κατηγορία.
Κατά την αγωνιστική περίοδο 2013-14, ο Μακεδονικός αγωνίστηκε στο Πρωτάθλημα της Γ΄ Εθνικής κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 2ο όμιλο του Βορρά. Έχοντας συγκεντρώσει 9 νίκες και 15 ήττες, κατέλαβε την 9η θέση της τελικής βαθμολογίας, παραμένοντας στην κατηγορία.
Αυτοκρατορικό Δικαστικό Επιμελητήριο
Παραπομπές
}
Α.Σ. Μακεδονικός Νεάπολης (καλαθοσφαίριση)
Ο τελικός του ULEB Cup
Σημαντικότερη από όλες τις διακρίσεις της ομάδας είναι η συμμετοχή της στον τελικό του ULEB Cup (ευρωπαϊκή διοργάνωση δεύτερου επιπέδου, νυν Eurocup Basketball) που έλαβε χώρα στις 19 Απριλίου 2005 στο Σαρλερουά του Βελγίου. Στον αγώνα ηττήθηκε από τη λιθουανική Λιέτουβος Ρίτας με σκορ 78-74. Στην πορεία του προς τον τελικό απέκλεισε μερικές σημαντικές ομάδες, εκμεταλλευόμενος την ισχυρή έδρα της Κοζάνης. Η πορεία προς τον τελικό: Προπονητής της χρονιάς ήταν ο Αργύρης Πεδουλάκης. Στον τελικό αγωνίστηκαν οι αθλητές: Παναγιώτης Καυκής, Μανώλης Παπαμακάριος, Κώστας Χαραλαμπίδης, Ντράγκαν Λουκόφσκι, Άντρε Χάτσον, Σλάβεν Ρίματς, Γκριγκόρι Χίζνιακ, Πιτ Μίκεαλ, Νέναντ Κάνακ, Αλέκος Πέτρουλας, ενώ είχαν επίσης δηλωθεί οι Αργύρης Δάλιαρης και Σωκράτης Γκιζογιάννης.
Αυτοκρατορικό Δικαστικό Επιμελητήριο
Παραπομπές
Κατηγορία:Θεσμοί της Αγίας Ρωμαϊκής Αυτοκρατορίας Κατηγορία:Κτίρια και κατασκευές στο Βέτσλαρ
Α.Σ. Μακεδονικός Νεάπολης (καλαθοσφαίριση)
Ο τελικός του ULEB Cup
Ελληνικές ομάδες καλαθοσφαίρισης στις διεθνείς διοργανώσεις
Αξιοσημείωτοι καλαθοσφαιριστές
μικρογραφία|150x150εσ|Επίσημο λογότυπο της Κ.Α.Ε. Μακεδονικός (έως το 2007 οπότε και έπαψε να αποτελεί επαγγελματικό σωματείο).
Παρόν ρόστερ ομάδας
Το ρόστερ του Μακεδονικού Νεάπολης για την αγωνιστική περίοδο 2013-14 συνέθεσαν οι παρακάτω αθλητές:
Τμήμα καλαθοσφαίρισης γυναικών
Κατά την αγωνιστική περίοδο 1999-2000 το γυναικείο τμήμα καλαθοσφαίρισης του συλλόγου αγωνίστηκε στο Πρωτάθλημα της Β΄ Εθνικής κατηγορίας, τερματίζοντας στην 3η θέση του βορείου ομίλου. Την επόμενη χρονιά 2000-01 ολοκλήρωσε τις αγωνιστικές του υποχρεώσεις αρκετά χαμηλότερα και συγκεκριμένα στην 7η θέση, παραμένοντας ωστόσο στα εθνικά πρωταθλήματα. Η περίοδος 2001-02 δεν επέφερε αλλαγή στην τελική κατάταξη, ωστόσο την περίοδο 2002-03 ο Μακεδονικός, αν και βρέθηκε στην 6η θέση, εν τέλει υποβιβάστηκε λόγω κατάργησης της εν λόγω κατηγορίας.
Την αγωνιστική περίοδο 2003-04 ο Μακεδονικός αναδείχθηκε πρωταθλητής της Ε.ΚΑ.Σ.Θ., επιστρέφοντας στα πανελλαδικά πρωταθλήματα. Ακολούθησαν δύο περίοδοι στην Α2 Εθνική: το 2004-05 κατετάγη 7ος στην τελική βαθμολογία, ενώ ένα χρόνο αργότερα, κατά τη λήξη της περιόδου 2005-06 βρέθηκε στην 11η θέση και υποβιβάστηκε στα τοπικά πρωταθλήματα, όπου αγωνίζεται μέχρι σήμερα.
Τις περιόδους που συμμετείχε στα Εθνικά πρωταθλήματα ο Μακεδονικός συμμετείχε και στο θεσμό του Κυπέλλου Ελλάδος, χωρίς ωστόσο να καταφέρει να αγωνιστεί σε κάποιο Final-4.
Κατά την αγωνιστική περίοδο 2011-12 ο σύλλογος συμμετείχε στο Πρωτάθλημα της Α΄ Κατηγορίας Γυναικών της Ε.ΚΑ.Σ.Θ. καταλαμβάνοντας την 6η θέση στην τελική κατάταξη.
Σύνταγμα της Αρμενίας
Το Σύνταγμα της Αρμενίας υιοθετήθηκε με το αρμενικό δημοψήφισμα, που διεξήχθη στις 5 Ιουλίου 1995. Αυτό το σύνταγμα καθιστούσε την Αρμενία ως μια δημοκρατική, κυρίαρχη, κοινωνική, και συνταγματική χώρα. Σε αυτό ορίζεται το Γερεβάν ως πρωτεύουσα, ρυθμίζονται οι διαδικασίες εκλογής των αντιπροσώπων στο κοινοβούλιο και της κυβέρνησης και άλλες διατάξεις. Στο σύνταγμα του 1995 υπήρχαν 117 άρθρα, ενώ στις 27 Νοεμβρίου 2005 και στις 6 Δεκεμβρίου 2015, με δύο νέα δημοψηφίσματα το σύνταγμα τροποποιήθηκε.
Α.Σ. Μακεδονικός Νεάπολης (καλαθοσφαίριση)
Τμήμα καλαθοσφαίρισης γυναικών
Κατά την αγωνιστική περίοδο 2012-13 ο Μακεδονικός έλαβε μέρος στο Πρωτάθλημα της Α΄ Κατηγορίας Γυναικών, που διοργάνωσε η Ε.ΚΑ.Σ.Θ., ολοκληρώνοντας τις αγωνιστικές του υποχρεώσεις στην 6η θέση της βαθμολογικής κατάταξης.
Σύνταγμα της Αρμενίας
Όπως προβλέπεται, ο Πρόεδρος της Δημοκρατίας διορίζει τον Πρωθυπουργό με βάση την κατανομή των εδρών στην Εθνοσυνέλευση και διαβουλεύσεις των κοινοβουλευτικών παρατάξεων. Ο Πρόεδρος διορίζει, επίσης, (και απολύει) τα μέλη της κυβέρνησης, μετά από εισήγηση του Πρωθυπουργού. Λαμβάνοντας υπόψη τις αυξημένες συνταγματικές εξουσίες του Προέδρου, η Αρμενία μπορεί να θεωρηθεί ως μια προεδρική δημοκρατία.
Παραπομπές
Κατηγορία:Πολιτική της Αρμενίας Αρμενια
Α.Σ. Μακεδονικός Νεάπολης (καλαθοσφαίριση)
Τμήμα καλαθοσφαίρισης γυναικών
Έδρα του συλλόγου είναι το Κλειστό Γυμναστήριο Μακεδονικού. Καθήκοντα προπονήτριας διατηρεί η Τάνια Σταϊκοπούλου.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2021-22, ο Α.Σ. Μακεδονικός δεν συμμετέχει σε κάποια γυναικεία διοργάνωση καλαθοσφαίρισης, ούτε σε τοπικό, ούτε σε εθνικό επίπεδο.
Acta
Ο όρος Acta μπορεί να αναφέρεται στην
Ως όρος που χρησιμοποιείται στον τίτλο ιστορικών, εκκλησιαστικών ή ακαδημαϊκών εκδόσεων όπως:
Κάστρο της Σελεύκειας
Το Κάστρο Σελεύκειας τουρκικά : Silifke Kalesi) είναι κάστρο, τα σημερινό κτίσμα είναι βυζαντινών χρόνων, στην πόλη Σιλίφκε, αρχαία Σελεύκεια Ισαυρίας της Τουρκίας. ΤΔιοικητικά ανήκει στην Επαρχία Μερσίνης, βρίσκεται στα δυτικά του κέντρου της σύγχρονης πόλης Σιλίφκε στα νότια του ποταμού Γκοκσού (Καλυδανός της αρχαιότητας). Παρά το γεγονός ότι το ύψος του είναι μόλις 160 μέτρα σε σχέση με το επίπεδο της θάλασσας, κυριαρχεί πάνω από την πεδιάδα της Σελεύκειας και το νότιο τμήμα της κοιλάδας του Καλυδανού.
Ιστορία
Η αρχαία Σελεύκεια ήταν μια σημαντική πόλη της αρχαιότητας και οχυρώθηκε το 4ο αιώνα π.Χ., κατά τη διάρκεια της ελληνιστικής περιόδου. Παρόλα αυτά, το σημερινό κάστρο χτίστηκε από τους Βυζαντινούς στη μεσαιωνική εποχή ως προπύργιο εναντίον των Αράβων. Προς το τέλος του 12ου αιώνα και κατά τη διάρκεια της τρίτης Σταυροφορίας οι Αρμένιοι κατέλαβαν το κάστρο υπό τον Λέων Α΄. Ωστόσο το 1210 οι Αρμένιοι που εντωμεταξύ είχαν δημιουργήσει στην περιοχή το Αρμενικό Βασίλειο της Κιλικίας έδωσαν το κάστρο στους συμμάχους τους Ιωαννίτες Ιππότες να το υπερασπίζονται από τους Σελτζούκους. Το 1236 αναφέρεται ότι το κάστρο διευρύνθηκε.
Παραπομπές
Κατηγορία:Κάστρα στην Τουρκία Κατηγορία:Βυζαντινά κάστρα Κατηγορία:Κάστρα Αρμενικού Βασιλείου της Κιλικίας Κατηγορία:Κάστρα και οχυρώσεις των Οσπιταλίων Ιπποτών
Ότταρ
Ο Ότταρ, γνωστός επίσης και ως Ότταρ ο Απλός, ήταν ένας προστατευόμενος της Φρέγια. Σε μία ιστορία η Φρέγια τον έκρυψε μεταμορφώνοντάς τον στο αγριογούρουνο Χιλντισβίν (Hildisvín), το Γουρούνι της Μάχης, το οποίο ίππευε στις μάχες. Το αγριογούρουνο ήταν ένα σύμβολο της χάρης και της προστασίας της Φρέγια τόσο στη μάχη όσο και σε θέματα γονιμότητας. Ότταρ είναι και το όνομα ενός νάνου.
Οτταρ
Ματιέ Ντοσεβί
Ο Ματιέ Ντοσεβί, (γεννημένος στις 12 Φεβρουαρίου 1988 στην πόλη Σαμπραί-λε-Τουρ της Γαλλίας), είναι Γάλλος με καταγωγή από το Τόγκο, επαγγελματίας ποδοσφαιριστής, ο οποίος αγωνίζεται στο βελγικό πρωτάθλημα στην Σταντάρ Λιέγης, στη θέση του επιθετικού μέσου.